**EMLÉKEZTETŐ JEGYZŐKÖNYV**

**Bana község külterületén tervezett szélerőművek telepítéséhez szükséges**

**útszabályozás kialakítás ügyében tartott**

**EGYEZTETŐ TÁRGYALÁSról**

**Időpont: 2025. október 16., 17:00 óra**

**Helyszín: Banai Polgármesteri Hivatal Nagyterem**

**Jelenlévők:**

* Bana Község Önkormányzata képviselői (polgármester, főépítész)
* Green Energy / Dienergy fejlesztőcég képviselői
* Településtervező cég képviselője
* Érintett földtulajdonosok

**1. Napirendi pont**

**A szélerőműparkhoz kapcsolódó megközelítő utak helyzete és rendezése**

A fejlesztő cég beszámolt arról, hogy a korábbi fórumon felmerült kérdéseket jogi, műszaki és térképészeti szempontból megvizsgálták.

**1.1 Jelenlegi állapot**

- A jelenlegi kitaposott földút nyomvonala nem felel meg a telekhatároknak, nem legalizálható.

- Az északi telkeken régi, bejegyzett „kapcsolt út” szerepel, amelyet korábban nem mértek ki.

- A nemzetközi gázvezeték miatt a gázátadón túli útépítés jelenleg nem engedélyezett.

**1.2 A tervezett szélerőművek megközelíthetősége**

- A tornyok építési engedélye a déli önkormányzati útról biztosítható.

- Az északi útvonal rendezése nélkül is megvalósítható a beruházás.

**2. Lehetséges megoldási javaslatok**

A) Az északi kapcsolt út szabályozása

B) Csak a déli út megerősítése

C) Mindkét útvonal szerepeltetése a rendezési tervben

**3. Lakossági kérdések**

- Telekhatárok és kimérés

- Szabályozási szélesség (általánosan 6 méter)

- Falu–Nagyszentjánosi út összekötésének lehetősége

- Beszállítás műszaki feltételei

**4. Összefoglalás**

A fejlesztő vállalta:

- a telekhatárok kitűzésének támogatását,

- az útépítés teljes költségének vállalását,

- a rendezési terv véglegesítését az önkormányzat döntése alapján.

**5. A fórum lezárása**

A polgármester megköszönte a részvételt.

A jegyzőkönyv melléklete a jelenléti ív, illetve a jelenlévő tulajdonosok elérhetőségei (GDPR alapján kezelendő)

A jegyzőkönyvet készítette:

Nagy Éva mb. főépítész